
ŠAKIŲ RAJONO SAVIVALDYBĖS TARYBA

SPRENDIMAS

DĖL ŠAKIŲ „VARPO“ VIDURINĖS MOKYKLOS VIDAUS STRUKTŪROS PERTVARKOS 
2012 m. vasario 29 d. Nr. T-78
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 21 p., Švietimo įstatymo (Žin., 1991, Nr. 23-593; 2011, Nr. 38-1804)  44 str. 1 d. ir 2012 m. vasario 15 d. rajono savivaldybės tarybos sprendimu Nr. T-50 patvirtintu rajono savivaldybės švietimo įstaigų tinklo pertvarkos 2012-2015 metų bendruoju planu, nusprendžia:


1. Pertvarkyti Šakių „Varpo“ vidurinės mokyklos vidaus struktūrą nuo 2012 m. rugsėjo 1 d.:

1.1. nekomplektuojant  XI-ųjų bendrojo ugdymo klasių;

1.2. nekomplektuojant suaugusiųjų vidurinio ugdymo XI-XII klasių;


1.3. leisti komplektuoti suaugusiųjų pagrindinio ugdymo V-X klases, esant ne mažiau nei 25 mokiniams.


2. Įpareigoti Šakių „Varpo“ vidurinės mokyklos direktorių:

2.1. iki 2012 m. balandžio 1 d. raštu pranešti kiekvienam Šakių „Varpo“ vidurinės mokyklos X-osios klasės mokiniui ir jo tėvams (globėjams, rūpintojams) apie XI-osios klasės nekomplektavimą;

2.2. iki 2012 m. balandžio 1 d. raštu pranešti kiekvienam Šakių „Varpo“ vidurinės mokyklos suaugusiųjų XI-osios klasės mokiniui apie XII-osios suaugusiųjų klasės nekomplektavimą ir mokymosi galimybes kitose bendrojo ugdymo mokyklose;

2.3. įstatymų nustatyta tvarka įspėti mokytojus apie darbo sutarties sąlygų pasikeitimą.

3. Pripažinti netekusiu galios rajono savivaldybės mero 2002 m. rugpjūčio 20 d. potvarkį Nr. 371 „Dėl suaugusiųjų klasių įvedimo Šakių „Varpo“ vidurinėje mokykloje“.

